วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
8 ก.ย. 2558

ภาครวมตลาดภาคเช้า
ดัชนี SET ปิดช่วงเช้าบวก 1,362.77 -8.63 จุด,-0.63%) กรอบ 1360-1374 มูลค่าการซื้อขาย  15,145.71 ล้านบาท  เรียงลำดับมูลค่าการซื้อขาย ICT HOME ENERG PROP CONMAT BANK HELTH COMM FOOD ตามลำดับ         
ดัชนีเซี่ยงไฮ้คอมโพสิต -1.4%  หุ้นกลุ่มอุตสาหกรรมและกลุ่มสินค้าโภคภัณฑ์ในตลาดหุ้นจีนอ่อนแรงลง หลังสำนักงานศุลกากรจีนเปิดเผยในวันนี้ว่า การค้าต่างประเทศของจีนในเดือนส.ค.ปรับตัวลง 9.7% เมื่อเทียบรายปี สู่ระดับ 3.208 แสนล้านดอลลาร์ ซึ่งเป็นการปรับตัวลงรุนแรงมากขึ้นหลังจากที่หดตัว 8.8% ใน ก.ค.ซึ่งถือเป็นอีกหนึ่งสัญญาณที่บ่งชี้ถึงการชะลอตัวของเศรษฐกิจจีน และการส่งออกใน ส.ค.ลดลง 6.1% YoY หลัง -8.9% ในก.ค. ด้านการนำเข้าในส.ค. -14.3% หลัง -8.6% ในก.ค.   
นายสมคิด รองนายกรัฐมนตรี เปิดเผยว่า ในการประชุม ครม.วันที่ 8 ก.ย.นี้ กระทรวงการคลังจะเสนอมาตรการช่วยเหลือผู้ประกอบการรายย่อย ให้ที่ประชุมพิจารณา แบ่งเป็น 2 ระยะ คือระยะแรกเน้นแก้ปัญหาเรื่องสภาพคล่องของเอสเอ็มอี ส่วนระยะต่อไปเป็นการสร้างความเข้มแข็งของเอสเอ็มอีทั้งระบบ และแนะนำให้ติดตามสถานการณ์เงินบาทของไทย หลังค่าเงินบาทอ่อนค่าทะลุ 36 บาท/ดอลลาร์สหรัฐ ต่ำสุดในรอบ 6 ปีครึ่ง จากแรงกดดันทั้งจากปัจจัยภายในประเทศและปัจจัยต่างประเทศ 
 
หุ้นบวกดัชนี SCB AOT KTB KCE CPF UPA DTAC GL DNA CBG STPI S VGI THCOM WHA MEGA  
หุ้นลบดัชนี GLOW EA TASCO INTUCH IRPC TMB IVL BTS TRUE DELTA HMPRO BH TOP KKP
แนวโน้มตลาด หุ้นที่น่าสนใจและข่าวภาคบ่าย
มีโอกาสรีบาวน์กลับขึ้นทดสอบ 1,372
ดัชนีหลุดแนวรับสำคัญที่ 1,372 ด้วยปริมาณการซื้อขายที่เบาบาง และสามารถยืนตัวเหนือแนวรับที่ 1,360 ได้ต่อเนื่อง มีโอกาสรีบาวน์กลับขึ้นทดสอบ 1,372 อีกครั้ง
 
KTB (ราคาปิดภาคเช้า 17.90) 
แนะนำซื้อเก็งกำไร : ราคาสามารถยืนตัวเหนือเส้นค่าเฉลี่ย 15 วันได้อย่างต่อเนื่อง มีโอกาสปรับตัวขึ้นต่อ โดยมีเป้าหมายแรกที่ 18.80 และมี 17.60 เป็นจุดตัดขาดทุน
 
ML (ราคาปิดภาคเช้า 2.02)
แนะนำซื้อเก็งกำไร : ภาพในระยะสั้น 2 ชั่วโมง ราคาสามารถยืนตัวเหนือเส้นค่าเฉลี่ยได้ต่อเนื่อง พร้อมสามารถเบรคผ่านกรอบสามเหลี่ยม Symmetrical ได้ มีโอกาสปรับตัวขึ้นทดสอบ 2.40 โดยมี1.94 เป็นจุดตัดขาดทุน
 
ข่าววันนี้
– ABC ชี้แจงข่าวหรือข้อมูล “มีเพียงเจรจาร่วมค้ากับพันธมิตรทางธุรกิจซึ่งยังไม่มีข้อสรุปใดๆ”
– T ยกเลิกการเข้าซื้อกิจการโรงแรมในประเทศอังกฤษ,ยกเลิกEGM 28 ก.ย 58 
– TNDT การขอซื้อไฟฟ้าจากการไฟฟ้าส่วนภูมิภาคของโครงการโรงไฟฟ้าถ่านหินในสาธารณรัฐสหภาพเมียนมาร์
– TAPAC การลงทุนในบริษัท C4Hus AB (การได้มาซึ่งบริษัทย่อย)           
– GL แจ้งการจัดตั้งบริษัทร่วมค้าในประเทศอินโดนีเซีย
– PJW เจรจาลูกค้าจีน 1-2 รายมูลค่างาน 1 พันลบ.หวังได้ 500 ลบ.สรุปภายในต้นปี 59